b'\n_START_ARTICLE_\nJack Williamson\n_START_SECTION_\n\xc5\xbdivljenje in delo\n_START_PARAGRAPH_\nMladost je pre\xc5\xbeivel v vzhodnem Teksasu. V iskanju bolj\xc5\xa1ih mo\xc5\xbenosti se je njegova dru\xc5\xbeina leta 1915 s konji vpre\xc5\xbeenim tovornim vozom preselila v pode\xc5\xbeelsko Novo Mehiko. Poljedelstvo je bilo tam te\xc5\xbeko, tako da se je dru\xc5\xbeine vrnila k \xc5\xbeivinoreji, dejavnosti, ki jo opravlja \xc5\xa1e danes._NEWLINE_V knji\xc5\xbenici je veliko bral. Kot mladeni\xc4\x8d je odkril revijo Amazing Stories, ko je odpisal oglasu za brezpla\xc4\x8dno izdajo. Posku\xc5\xa1al je pisati svoje zgodbe in prodal svojo prvo zgodbo leta 1920. Zgodba Kovinski \xc4\x8dlovek (The Metal Man) je iz\xc5\xa1la v drugem letniku Amazing stories decembra 1928. V tem \xc4\x8dasu je nanj mo\xc4\x8dno vplival Merritt. Kasneje se je Williamson navdu\xc5\xa1il nad deli Breuerja in si za\xc4\x8del dopisovati z njim. Breuer, po poklicu zdravnik, ki je v prostem \xc4\x8dasu pisal ZF, je bil zelo nadarjen in je odvrnil Williamsona od sanjskih fantazij k ostrej\xc5\xa1im zapletom in mo\xc4\x8dnej\xc5\xa1im orisom. Njuno skupno delo je bil roman Rojstvo nove republike (Birth of a New Republic), kjer so kolonije na Lune do\xc5\xbeivljale nekaj podobnega kot ameri\xc5\xa1ka revolucija v drugio polovici 18. stoletja. To temo so kasneje radi upodabljali drugi p\xc4\x8disci ZF, \xc5\xa1e posebej pa Heinlein v svojem romanu Luna je stroga gospodarica (The Moon Is a Harsh Mistress).'